Nr. L 218/96 De Europæiske Fællesskabers Tidende I. 8. 92 KOMMISSIONENS FORORDNING (EØF) Nr. 2229/92 af 31. juli 1992 om ændring af forordning (EØF) nr. 3695/91 om foranstaltninger med henblik på forsyning i produktionsåret 1992/93 af de portugisiske raffinaderier med råsukker af sukkerroer, der er høstet i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådet forordning (EØF) nr. 1785/81 af 30. juni 1981 om den fælles markedsordning for sukker ('), senest ændret ved forordning (EØF) nr. 61/ 92 ?), særlig artikel 9, stk. 6, og ud fra følgende betragtninger : Ifølge Kommissionens forordning (EØF) nr. 3695/91 af 18. december 1991 om foranstaltninger med henblik på forsyning i produktionsåret 1992/93 af de portugisiske raffinaderier med råsukker af sukkerroer, der er høstet i Fællesskabet (?), ydes der EF-støtte med faste beløb til transport og raffinering i Portugal af 65 000 tons råsukker af EF-sukkerroer, der skal leveres senest den 30. juni 1992 og raffineres fra den 1. juli 1992 ; støtten ydes kun, og der kan kun ydes forskud på betaling af raffineringsstøtten, hvis konnossementet udfærdiges i løbet af perioden fra datoen for forordningens ikrafttrædelse til den 30. juni 1992, og hvis sukkeret føres ind i Portugal inden den 1. juli 1992; af årsager, som de handlende ikke er herre over, har det ikke været muligt at føre en del af nævnte mængde råsukker af sukkerroer ind i Portugal inden den 1. juli 1992, selv om konnossementerne blev udfærdiget inden nævnte dato ; for ikke at påvirke forsyningen af disse raffi- naderier bør de portugisiske myndigheder derfor have mulighed for efter anmodning herom at indrømme en ekstra frist for levering af de resterende sukkermængder til Portugal ; i betragtning af sagens hastende karakter bør foranstaltningen straks træde i kraft og anvendes med tilbagevirkende kraft fra den 1. juli 1992; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Sukker — UDSTEDT FØLGENDE FORORDNING : Artikel 1 I artikel 6, stk. 1, i forordning (EØF) nr. 3695/91 indsættes som andet afsnit : »Hvis sukkeret af årsager, som de handlende ikke er herre over, ikke kan føres ind i Portugal inden den 1. juli 1992, kan de portugisiske myndigheder efter anmodning herom forlænge fristen til den 10. juli 1992.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. juli 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 31. juli 1992. () EFT nr. L 177 af 1. 7. 1981, s. 4. () EFT nr. L 6 af 11. 1. 1992, s. 19. () EFT nr. L 350 af 19. 12. 1991, s. 19. På Kommissionens vegne Ray MAC SHARRY Medlem af Kommissionen